Komission tiedonanto neuvostolle ja Euroopan parlamentille - Liittymistä valmisteleva tukiväline (IPA) - Monivuotinen ohjeellinen rahoituskehys vuosiksi 2009–2011 /* KOM/2007/0689 lopull. */





[pic] | EUROOPAN YHTEISÖJEN KOMISSIO | Bryssel 6.11.2007 KOM(2007) 689 lopullinen KOMISSION TIEDONANTO NEUVOSTOLLE JA EUROOPAN PARLAMENTILLE LIITTYMISTÄ VALMISTELEVA TUKIVÄLINE (IPA) MONIVUOTINEN OHJEELLINEN RAHOITUSKEHYS VUOSIKSI 2009–2011 KOMISSION TIEDONANTO NEUVOSTOLLE JA EUROOPAN PARLAMENTILLE LIITTYMISTÄ VALMISTELEVA TUKIVÄLINE (IPA)MONIVUOTINEN OHJEELLINEN RAHOITUSKEHYS VUOSIKSI 2009–2011 Johdanto Liittymistä valmistelevan tukivälineen monivuotinen ohjeellinen rahoituskehys antaa tiedot tukivälineen kokonaismäärärahojen ohjeellisesta jakautumisesta, josta komissio tekee ehdotuksen tukivälineestä annetun asetuksen (EY) N:o 1085/2006 5 artiklan mukaisesti. Monivuotinen ohjeellinen rahoituskehys toimii linkkinä laajentumisen poliittisten puitteiden ja budjettimenettelyn välillä. Sen mukainen määrärahojen alustava jakautuminen otetaan huomioon kutakin tuensaajamaata ja useita tuensaajia kattavia ohjelmia varten laadituissa monivuotisissa suuntaa antavissa suunnitteluasiakirjoissa, joiden perusteella maat saavat liittymistä valmistelevan tukensa. Monivuotinen ohjeellinen rahoituskehys laaditaan vuosittain aina kolme vuotta kattavaksi ohjelmakaudeksi. Tavallisesti vuosien n, n + 1 ja n + 2 monivuotinen ohjeellinen rahoituskehys esitetään vuoden n – 2 viimeisen neljänneksen aikana osana laajentumispakettia. Kehys sisältää ehdotuksen paketin poliittisten painopisteiden rahoittamiseksi, ja siinä otetaan huomioon koko EU:n rahoituskehys. Ensimmäinen monivuotinen ohjeellinen rahoituskehys, joka kattaa vuodet 2008–2010 (ja joka sisältää myös vuotta 2007 koskevat määrät), hyväksyttiin 8. marraskuuta 2006. Tämä toinen rahoituskehys koskee vuosia 2009–2011. Siinä esitetään liittymistä valmistelevaa tukea varten vuosiksi 2009–2011 varattujen määrärahojen jakautuminen maittain ja osa-alueittain. Se sisältää myös alueellisten ja horisontaalisten ohjelmien määrärahat sekä tukimenoihin varatut määrät. Yleiset liittymistä edeltävän tuen poliittiset painopisteet on vahvistettu liittymiskumppanuuksissa ja Eurooppa-kumppanuuksissa, määräaikaiskertomuksissa sekä laajentumista koskevassa strategia-asiakirjassa, joka sisältyy neuvostolle ja Euroopan parlamentille vuosittain esitettävään laajentumispakettiin. Strateginen rahoitussuunnitelma 1. Varojen jakautuminen maiden kesken Vuoden 2007 määrärahoja jaettaessa lähtökohtana oli komission antama sitoumus siitä, että kaikki maat saisivat vuonna 2007 vähintään yhtä paljon tukea kuin vuonna 2006. Lisäksi varmistettiin, että Bosnia ja Hertsegovina sekä Albania saisivat tukea vähintään vuosien 2004–2006 vuosikeskiarvoaan vastaavan määrän. Tämä oli tarpeen, koska näiden maiden saama tuki keskitettiin etupainotteisesti vuoteen 2004. Vuodesta 2008 lähtien laskelmat perustuvat asukasta kohti ilmaistuihin määriin, joita on aikaisemmin käytetty ilmaisemaan tuen tarvetta ja sen vaikutusta. Näin laskettuna Länsi-Balkanin maiden saama tuki todennäköisesti kasvaa nykyisen rahoituskehyksen aikana niin, että se ylittää CARDS-ohjelmasta vuosina 2004–2006 maksetun tuen asukasta kohti lasketun keskiarvon, joka on 23 euroa (vuoden 2004 hintoina). Vuosiksi 2008–2010 laaditun ohjeellisen rahoituskehyksen mukaan kaikki Länsi-Balkanin maat saavuttavat tämän tavoitteen vuoteen 2010 mennessä, ja vuonna 2011 tukimäärät ovat tätä tasoa kaikilla Länsi-Balkanin mailla. Tuki ehdokasmaan asemassa oleville Kroatialle ja entiselle Jugoslavian tasavallalle Makedonialle ylittää vuoteen 2008 mennessä 30 euroa asukasta kohti (vuoden 2004 hintoina). Kroatian saama tuki säilyy tällä tasolla vuosina 2009–2011. Tuki entiselle Jugoslavian tasavallalle Makedonialle sen sijaan kasvaa asukasta kohti laskettuna myös jatkossa. Se vastaa vähimmäisrahoitusta, joka maan koosta riippumatta tarvitaan riittävän hallintokapasiteetin luomiseksi. Turkin saama tuki asukasta kohti laskettuna kasvaa asteittain vuosina 2007–2011. Lisäys on yhteydessä maan kokoon ja tuen hyödyntämiskykyyn. Tukea jaettaessa on otettu huomioon tuen tarve ja hyödyntämiskyky kussakin maassa. 2. Tuen jakaminen eri osa-alueiden kesken Päätettäessä siitä, miten tuki jaetaan eri osa-alueiden kesken, on otettu huomioon osa-alueiden III, IV ja V toteuttamiseksi välttämättömien hajautettujen hallintojärjestelmien toimintavalmius nykyisissä ehdokasmaissa sekä tarve osa-alueen II rahoitukseen, joka liittyy jäsenvaltioiden kanssa tehtävään rajat ylittävään yhteistyöhön ja jota tarvitaan täydentämään vastaavaa otsakkeesta 1 b myönnettävää EAKR:n tukea. Numerotiedot Jäljempänä olevassa taulukossa on annettu tiedot tukimääristä euroina käypiin hintoihin . Taulukossa esitetään määrärahojen jakautuminen maittain ja osa-alueittain, ja se sisältää tiedot myös alueellisia ja useita maita kattavia ohjelmia sekä tukimenoja varten varatuista määrärahoista. Kosovoa[1] koskeva rahoitus esitetään nykyisin erikseen ja siitä laaditaan erillinen monivuotinen suuntaa antava suunnitteluasiakirja. Vuosia 2007 ja 2008 koskevat määrät on otettu taulukkoon vertailun helpottamiseksi. Tukimenot Tukimenoihin varatuilla määrärahoilla katetaan hallintomenot, jotka ovat suoraan yhteydessä liittymistä valmistelevan tukivälineen täytäntöönpanoon. Vuosina 2007 ja 2008 niihin sisältyvät lisäksi hallintomenot, jotka liittyvät aikaisemman, myös Bulgarialle ja Romanialle myönnetyn, liittymistä valmistelevan tuen asteittaiseen lopettamiseen. Alueellisten ja horisontaalisten ohjelmien määrärahat Liittymistä valmistelevasta tukivälineestä annetulla asetuksella yhteisön tuki koordinoidaan entistä paremmin muiden rahoittajien, myös kansainvälisten rahoituslaitosten, antaman tuen kanssa, jotta avustuksilla saataisiin aikaan mahdollisimman suuri vipuvaikutus. Nykyistä energiatehokkuuden rahoitusvälinettä laajennetaan siten, että se kattaa myös Länsi-Balkanin maat. Euroopan Kaakkois-Eurooppa-rahaston kanssa tehtävää yhteistyötä jatketaan yksityisten investointien edistämiseksi (mikroyritykset ja pk-yritykset). Lisäksi luodaan yhteistyössä EIP:n ja muiden kansainvälisten rahoituslaitosten kanssa uusi infrastruktuurihankkeiden rahoitusväline, jolla tuetaan liikenteeseen, energia-alaan, ympäristöön ja sosiaalialaan liittyviä investointeja. Kansalaisyhteiskuntaa tukevaa rahoitusvälinettä rahoitetaan sekä alueellisista että kansallisista ohjelmista. Siirtymävaiheen siviilihallintona toimivien YK:n Kosovon siviilioperaation (UNMIK) sekä Bosnia ja Hertsegovinassa olevan korkean edustajan toimiston (OHR) toiminnan rahoittamista jatketaan vuonna 2008. Monivuotinen ohjeellinen rahoituskehys: Liittymistä edeltävän tukivälineen vuosien 2009–2011 kokonaismäärärahojen jakautuminen maittain ja osa-alueittain Maa | Osa-alue | 2007 | 2008 | 2009 | 2010 | 2011 | KROATIA | Siirtymävaiheen tuki ja instituutioiden kehittäminen | 49 611 775 | 45 374 274 | 45 601 430 | 39 483 458 | 39 959 128 | Rajat ylittävä yhteistyö | 9 688 225 | 14 725 726 | 15 898 570 | 16 216 542 | 16 540 872 | Aluekehitys | 45 050 000 | 47 600 000 | 49 700 000 | 56 800 000 | 58 200 000 | Henkilövoimavarojen kehittäminen | 11 377 000 | 12 700 000 | 14 200 000 | 15 700 000 | 16 000 000 | Maaseudun kehittäminen | 25 500 000 | 25 600 000 | 25 800 000 | 26 000 000 | 26 500 000 | Yhteensä | 141 227 000 | 146 000 000 | 151 200 000 | 154 200 000 | 157 200 000 | ENTINEN JUGOSLAVIAN TASAVALTA MAKEDONIA | Siirtymävaiheen tuki ja instituutioiden kehittäminen | 41 641 613 | 39 922 001 | 38 128 499 | 36 317 068 | 34 503 410 | Rajat ylittävä yhteistyö | 4 158 387 | 5 277 999 | 5 571 501 | 5 682 932 | 5 796 590 | Aluekehitys | 7 400 000 | 12 300 000 | 20 800 000 | 29 400 000 | 35 000 000 | Henkilövoimavarojen kehittäminen | 3 200 000 | 6 000 000 | 7 100 000 | 8 400 000 | 9 400 000 | Maaseudun kehittäminen | 2 100 000 | 6 700 000 | 10 200 000 | 12 500 000 | 14 000 000 | Yhteensä | 58 500 000 | 70 200 000 | 81 800 000 | 92 300 000 | 98 700 000 | TURKKI | Siirtymävaiheen tuki ja instituutioiden kehittäminen | 256 702 720 | 250 165 819 | 233 200 653 | 211 312 664 | 230 620 919 | Rajat ylittävä yhteistyö | 2 097 280 | 8 834 181 | 9 399 347 | 9 587 336 | 9 779 081 | Aluekehitys | 167 500 000 | 173 800 000 | 182 700 000 | 238 100 000 | 291 400 000 | Henkilövoimavarojen kehittäminen | 50 200 000 | 52 900 000 | 55 600 000 | 63 400 000 | 77 600 000 | Maaseudun kehittäminen | 20 700 000 | 53 000 000 | 85 500 000 | 131 300 000 | 172 500 000 | Yhteensä | 497 200 000 | 538 700 000 | 566 400 000 | 653 700 000 | 781 900 000 | ALBANIA | Siirtymävaiheen tuki ja instituutioiden kehittäminen | 54 318 790 | 61 111 756 | 70 917 079 | 82 711 421 | 84 301 650 | Rajat ylittävä yhteistyö | 6 681 210 | 9 588 244 | 10 282 921 | 10 488 579 | 10 698 350 | Yhteensä | 61 000 000 | 70 700 000 | 81 200 000 | 93 200 000 | 95 000 000 | BOSNIA JA HERTSEGOVINA | Siirtymävaiheen tuki ja instituutioiden kehittäminen | 58 136 394 | 69 854 783 | 83 892 254 | 100 688 099 | 102 681 861 | Rajat ylittävä yhteistyö | 3 963 606 | 4 945 217 | 5 207 746 | 5 311 901 | 5 418 139 | Yhteensä | 62 100 000 | 74 800 000 | 89 100 000 | 106 000 000 | 108 100 000 | MONTENEGRO | Siirtymävaiheen tuki ja instituutioiden kehittäminen | 27 490 504 | 28 112 552 | 28 632 179 | 29 238 823 | 29 843 599 | Rajat ylittävä yhteistyö | 3 909 496 | 4 487 448 | 4 667 821 | 4 761 177 | 4 856 401 | Yhteensä | 31 400 000 | 32 600 000 | 33 300 000 | 34 000 000 | 34 700 000 | SERBIA | Siirtymävaiheen tuki ja instituutioiden kehittäminen | 181 496 352 | 179 441 314 | 182 551 643 | 186 206 679 | 189 956 810 | Rajat ylittävä yhteistyö | 8 203 648 | 11 458 686 | 12 248 357 | 12 493 321 | 12 743 190 | Yhteensä | 189 700 000 | 190 900 000 | 194 800 000 | 198 700 000 | 202 700 000 | KOSOVO[2] [3] | Siirtymävaiheen tuki ja instituutioiden kehittäminen | 68 300 000 | 121 993 920 | 63 339 798 | 64 484 594 | 65 828 286 | Rajat ylittävä yhteistyö | 0 | 2 706 080 | 2 760 202 | 2 815 406 | 2 871 714 | Yhteensä | 68 300 000 | 124 700 000 | 66 100 000 | 67 300 000 | 68 700 000 | Maakohtaiset ohjelmat yhteensä | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 | Maakohtaiset ohjelmat yhteensä | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 | Alueelliset ja horisontaaliset ohjelmat | 108 980 000 | 140 700 000 | 160 000 000 | 157 700 000 | 160 800 000 | HALLINTOMENOT | 44 793 000 | 54 000 000 | 56 500 000 | 64 600 000 | 75 000 000 | KAIKKI YHTEENSÄ | 1 263 200 000 | 1 433 300 000 | 1 480 400 000 | 1 621 700 000 | 1 782 800 000 | Määrät on ilmoitettu euroina käypiin hintoihin. [1] YK:n turvallisuusneuvoston päätöslauselman 1244 mukaisesti. [2] YK:n turvallisuusneuvoston päätöslauselman 1244 mukaisesti. [3] Vuoden 2008 alustavaan talousarvioesitykseen tekemässään oikaisukirjelmässä nro 1 komissio esittää, että liittymistä valmistelevasta tukivälineestä Kosovolle osoitettavaa rahoitusta lisätään 60 miljoonaa euroa vuonna 2008 osana laajempaa hanketta, jonka tarkoituksena on hankkia uutta rahoitusta Kosovon kehityksen ja vakauden tukemiseksi. Tämä summa sisältyy Kosovon vuoden 2008 määrärahoihin.